ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 23/2020 απόφασης της Επιτροπής Ποιότητας Ζωής Δήμου Αγίου Νικο λάου,
που αφορά σε κυκλοφοριακές ρυθμίσεις στην
οδό Εθνικής Αντιστάσεως, εντός σχεδίου πό λεως
Νεά πολης Π.Ε. Λασιθίου.
Μεταβίβαση αρμοδιότητας έγκρισης κίνησης
οχημάτων Περιφέρειας Νοτίου Αιγαίου.
ΑΠΟΦΑΣΕΙΣ
Αριθμ. 2382ΠΕ
(1)
Έγκριση της υπ’ αρ. 23/2020 απόφασης της Επιτροπής Ποιότητας Ζωής Δήμου Αγίου Νικολάου,
που αφορά σε κυκλοφοριακές ρυθμίσεις στην
οδό Εθνικής Αντιστάσεως, εντός σχεδίου πόλεως Νεάπολης Π.Ε. Λασιθίου.
Η ΣΥΝΤΟΝΙΣΤΡΙΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του ν. 2696/1999 «Κύρωση του Κώδικα
Οδικής Κυκλοφορίας» (Α’ 57), όπως έχει τροποποιηθεί
και ισχύει σήμερα, και ιδιαίτερα τα άρθρα 52 και 52Α
αυτού, καθώς και τις ισχύουσες σήμερα Πρότυπες Τεχνικές Προδιαγραφές, Τεχνικές Οδηγίες και πρότυπα ΕΛΟΤ
σχετικά με τον τρόπο κατασκευής των μέσων σήμανσης
(πινακίδες - διαγραμμίσεις κ.τ.λ.)
2. Τις διατάξεις του ν. 3463/2006 «Κύρωση του Κώδικα
Δήμων και Κοινοτήτων» (Α’ 114).
3. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
4. Τις διατάξεις του ν. 4313/2014 «Ρυθμίσεις θεμάτων
μεταφορών τηλεπικοινωνιών και δημοσίων έργων και
άλλες διατάξεις» (Α΄ 261) και ειδικότερα το άρθρο 48
αυτού.
5. Τις διατάξεις του π.δ. 136/2010 «Οργανισμός της
Αποκεντρωμένης Διοίκησης Κρήτης» (Α’ 229).
6. Την υπ’ αρ. 52907/2009 υπουργική απόφαση αναφορικά με «Ειδικές ρυθμίσεις για την εξυπηρέτηση
ατόμων με αναπηρία σε κοινόχρηστους χώρους των
οικισμών που προορίζονται για την κυκλοφορία πεζών»
(Β’ 2621).
7. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
8. Το υπό στοιχεία ΔΟΥ/1052/Φ/05-03-2015 έγγραφο
του Τμήματος ΣΤ’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών του
Υπουρ γείου Οικονομίας, Υποδομών Ναυτιλίας και Τουρισμού με θέμα «Εφαρμογή των διατάξεων του άρθρου
52 του ν. 2696/1999, όπως τροποποιήθηκε και ισχύει με
το άρθρο 48 του ν. 4313/2014».
9. Το υπό στοιχεία ΔΟΥ/1351/Φ.252/22-05-2015 έγγραφο του Τμήματος ΣΤ’ της Διεύθυνσης Οδικών Υποδομών
της Γενικής Γραμματείας Υποδομών του Υπουργείου Οικονομίας, Υποδομών, Ναυτιλίας και Τουρισμού με θέμα
«Διευκρινίσεις και κατευθύνσεις για τον έλεγχο νομιμότητας Κανονιστικών Αποφάσεων Δημοτικών Συμβουλίων
που αφορούν σε κυκλοφοριακές ρυθμίσεις».
10. Το υπ’ αρ. οικ.2095/08-10-2015 έγγραφο της Διεύθυνσης Τεχνικού Ελέγχου της Αποκεντρωμένης Διοίκη-
σης Κρήτης προς τους Δήμους της Περιφέρειας Κρήτης:
«Συμπληρωματικές οδηγίες-διευκρινίσεις σχετικά με την
έγκριση κυκλοφοριακών ρυθμίσεων στο οδικό δίκτυο
ΟΤΑ της Περιφέρειας Κρήτης».
11. Το υπό στοιχεία ΔΟΥ/277/Φ.252/26-03-2018 έγγραφο του Τμήματος Ε’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών του
Υπουργείου Υποδομών και Μεταφορών «Μέτρα ρύθμισης της κυκλοφορίας (Κώδικας Οδικής Κυκλοφορίας -
ν. 2696/1999, όπως έχει τροποποιηθεί και ισχύει)».
12. Το υπό στοιχεία ΔΥΟ/οικ.6396/φ.252/12-12-2019
έγγραφο του Τμήματος Ε’ της Διεύθυνσης Οδικών Υποδομών της Γενικής Διεύθυνσης Συγκοινωνιακών Υπο-
δομών του Υπουργείου Υποδομών και Μεταφορών
«Παροχή οδηγιών σχετικά με αποφάσεις συλλογικών
οργάνων των Ο.Τ.Α. οι οποίες αφορούν παραχώρηση
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Μαΐου 2021
ΤΕΥΧΟΣ  ΔΕΥΤΕΡΟ
Αρ. Φύλλου 1942
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1942/13.05.2021
θέσεων στάθμευσης σε συγκεκριμένη κατηγορία χρηστών του οδικού δικτύου».
13. Τις διατάξεις των άρθρων 28 και 28Α του ν. 4325/
2015 «Εκδημοκρατισμός της Διοίκησης - Καταπολέμηση
Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις» (Α’ 47).
14. Την υπ’ αρ. 14026/15-05-2017 απόφαση του Υπουργού Εσωτερικών περί διορισμού της Μαρίας Κοζυράκη
ως Συντονίστριας στην Αποκεντρωμένη Διοίκηση Κρήτης (ΥΟΔΔ 250, ΑΔΑ: ΩΘ15465ΧΘ7-ΓΜΦ).
15. Την υπ’ αρ. οικ.8165/27-06-2017 απόφαση Συντονίστριας της Αποκεντρωμένης Διοίκησης Κρήτης «Ανά-
θεση άσκησης αρμοδιοτήτων σε οργανικές μονάδες
της Αποκεντρωμένης Διοίκησης Κρήτης και παροχή
εξουσιοδότησης υπογραφής “με εντολή Συντονιστή”
(“M.E.Σ.”) αποφάσεων, εγγράφων και άλλων πράξεων,
στους Προϊσταμένους των οργανικών μονάδων της
Αποκεντρωμένης Διοίκησης Κρήτης...» (Β΄ 2247, ΑΔΑ:
ΩΚΞΠΟΡ1Θ-ΘΓ8).
16. Την υπ’  αρ. οικ. 682/17-01-2019 απόφαση της
Συντονίστριας της Αποκεντρωμένης Διοίκησης Κρήτης (ΑΔΑ: Ω7ΧΧΟΡ1Θ-ΗΔΥ, Β΄ 288), με την οποία ανα-
τέθηκαν στην Διεύθυνση Περιβάλλοντος και Χωρικού
Σχεδιασμού οι αρμοδιότητες του τεχνικού ελέγχου και
έγκρισης αποφάσεων συλλογικών οργάνων των Ο.Τ.Α.
για θέματα κυκλοφοριακών ρυθμίσεων που υπάγονται
στις διατάξεις του άρθρου 52 του Κ.Ο.Κ. (ν. 2696/1999)
και της έγκρισης μελετών για κυκλοφοριακές ρυθμίσεις
έργων, σύμφωνα με τις διατάξεις του άρθρου 52 του
Κ.Ο.Κ., και παρασχέθηκε στον Προϊστάμενο της Γενικής
Διεύθυνσης Χωροταξικής και Περιβαλλοντικής Πολιτικής
η εξουσιοδότηση υπογραφής με εντολή Συντονίστριας.
17. Την υπ’ αρ. 427/15-01-2021 απόφαση της Συντονίστριας της Αποκεντρωμένης Διοίκησης Κρήτης (ΑΔΑ:
ΨΘΟ8ΟΡ1Θ-ΔΩΒ), με την οποία ορίζεται η Καργιολάκη
Χαρίκλεια του Μιχαήλ Προϊσταμένη της Διεύθυνσης
ΠΕ.ΧΩ.Σ. και Αναπληρώτρια Προϊσταμένη της Γενικής
Διεύθυνσης Χωροταξικής και Περιβαλλοντικής Πολιτικής
της Α.Δ.Κ.
18. Το υπ’ αρ. 384/18-06-2020 έγγραφο του Τμήματος
Διοικητικού - Οικονομικού Ν. Λασιθίου της Διεύθυνσης Διοίκησης της Αποκεντρωμένης Διοίκησης Κρήτης
(υπό στοιχεία ΠΕΧΩΣ: 2382/03-07-2020), σύμφωνα με το
οποίο η υπ’ αρ. 23/2020 απόφαση της Επιτροπής Ποιότητας Ζωής Δήμου Αγίου Νικολάου λήφθηκε νομότυπα.
19. Την υπ’ αρ. 23/2020 (ΑΔΑ: ΨΧΝΩΩΚΨ-ΖΞ2) απόφαση της Επιτροπής Ποιότητας Ζωής του Δήμου Αγίου
Νικολάου, με την οποία αποφασίζεται ομόφωνα η δημιουργία χώρου φορτοεκφόρτωσης στην οδό Εθνικής
Αντιστάσεως στη Νεάπολη Λασιθίου.
20. Την υπ’ αρ. 25/2019 απόφαση της Δημοτικής Κοινότητας Νεάπολης Δήμου Αγ. Νικολάου.
21. Το από 12-02-2020 πρακτικό συνεδρίασης της Επιτροπής Κυκλοφορίας του Δήμου Αγίου Νικολάου.
22. Την υπ’ αρ. 1428/30-01-2020 Τεχνική Έκθεση και τη
σκαριφηματική απεικόνιση σε απόσπασμα της google
earth των κυκλοφοριακών ρυθμίσεων στην οδό Εθνικής
Αντιστάσεως στη Νεάπολη Λασιθίου, όπως συντάχθηκαν
και θεωρήθηκαν από τη Διεύθυνση Μελετών του Δήμου
Αγίου Νικολάου.
23. Το γεγονός ότι η προτεινόμενη κυκλοφοριακή
ρύθμιση δεν επηρεάζει τις υπηρεσίες οδικής μαζικής
μεταφοράς.
24. Το γεγονός ότι η προτεινόμενη κυκλοφοριακή ρύθμιση αιτιολογείται επαρκώς και έχει στόχο τη βελτίωση
των κυκλοφοριακών συνθηκών στην περιοχή.
25. Το γεγονός ότι από τις κανονιστικές διατάξεις της
παρούσας δεν προκαλείται δαπάνη σε βάρος του κρατικού προϋπολογισμού και πρόσθετη δαπάνη στον προϋ-
πολογισμό του οικείου Ο.Τ.Α., αποφασίζουμε:
Την έγκριση των κυκλοφοριακών ρυθμίσεων που καθορίστηκαν με την υπ’ αρ. 23/2020 απόφαση Επιτροπής
Ποιότητας Ζωής του Δήμου Αγίου Νικολάου και συγκεκριμένα τη δημιουργία χώρου φορτοεκφόρτωσης στην
οδό Εθνικής Αντιστάσεως στη Νεάπολη Λασιθίου, σε
απόσταση τουλάχιστον 5μ. από τη συμβολή της με την
οδό Δημοκρήτου, συνολικού μήκους 8,00μ., καθώς και
την τοποθέτηση κατάλληλης οριζόντιας και κατακόρυφης σήμανσης με ταυτόχρονη αναγραφή στην πινακίδα:
«από 6:00π.μ. έως 11:00π.μ. και 15:00μ.μ. έως 18:00μ.μ.
ΜΟΝΟ οχήματα τροφοδοσίας καταστημάτων, αρ. απόφασης ΔΣ…».
Οι παραπάνω κυκλοφοριακές ρυθμίσεις περιγράφονται στην Τεχνική Έκθεση και η θέση τους απεικονίζεται
στο σχετικό σχεδιάγραμμα, όπως αυτά συντάχθηκαν και
θεωρήθηκαν από τη Διεύθυνση Μελετών του Δήμου Αγ.
Νικολάου, πρωτότυπα των οποίων διατηρούνται στα αρχεία της Αποκεντρωμένης Διοίκησης Κρήτης (ΔΙΠΕΧΩΣ)
και στην Διεύθυνση Μελετών του Δήμου Αγ. Νικολάου,
εφόσον δεν αντίκεινται στους όρους και τις προϋποθέσεις της παρούσας απόφασης.
Οι εν λόγω κυκλοφοριακές ρυθμίσεις εγκρίνονται με
τις παρακάτω προϋποθέσεις:
1. Οι αναγκαίες παρεμβάσεις για την υλοποίηση των
εν λόγω κυκλοφοριακών ρυθμίσεων (π.χ. τοποθέτηση
κατάλληλης οριζόντιας και κατακόρυφης σήμανσης,
χρήση κατάλληλων υλικών, κ.τ.λ.) θα είναι σύμφωνες με
τον Κώδικα Οδικής Κυκλοφορίας, με τις προδιαγραφές
του Υπουργείου Υποδομών και Μεταφορών και τις ισχύουσες ευρωπαϊκές προδιαγραφές.
2. Η υλοποίηση των ρυθμίσεων θα γίνει με ευθύνη του
Δήμου Αγίου Νικολάου, ο οποίος υποχρεούται καθ’ όλη
την χρονική διάρκεια εφαρμογής των εν λόγω κυκλοφοριακών ρυθμίσεων να αξιολογεί την αποτελεσματι-
κότητα των μέτρων σε σχέση με το ευρύτερο δίκτυο
κυκλοφορίας της περιοχής, παρακολουθώντας και συντηρώντας τα σχετικά έργα (π.χ. σήμανση).
3. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία (ΑμεΑ).
4. Με την παρούσα απόφαση δεν νομιμοποιούνται
τυχόν παράνομες ενέργειες ούτε υποκαθίστανται άλλες
αδειοδοτήσεις και εγκρίσεις που τυχόν απαιτούνται για
την υλοποίηση των εν λόγω παρεμβάσεων.
5. Μόνιμη υφιστάμενη σήμανση η οποία έρχεται σε σύγκρουση με αυτήν της παρούσας, θα πρέπει να απομα-
κρυνθεί ώστε να αποφεύγεται η σύγχυση των χρηστών
του οδικού δικτύου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1942/13.05.2021
6. Η μη τήρηση των όρων και των προϋποθέσεων που
τυχόν έχουν τεθεί από τους αρμόδιους φορείς, καθώς
και με την απόφαση αυτή, συνεπάγεται την αυτοδίκαιη
ανάκλησή της.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως και εφαρμόζεται μετέπειτα με την τοποθέτηση των οικείων πινακίδων σή-
μανσης και των διαγραμμίσεων.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεσή της όσον αφορά σε θέματα αρμοδιότητάς τους.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών. Επίσης κατά της παρούσας απόφασης μπορεί να ασκηθεί προσφυγή στα Διοικητικά Δικαστήρια και
ενώπιον του Συμβουλίου της Επικρατείας.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 7 Μαΐου 2021
Με εντολή Συντονιστή Αποκεντρωμένης Διοίκησης
Η Αναπληρώτρια Γενική Διευθύντρια ΧΩ.ΠΕ.Π.
ΧΑΡΙΚΛΕΙΑ ΚΑΡΓΙΟΛΑΚΗ
Ι
Αριθμ. 51101/3388
(2)
Μεταβίβαση αρμοδιότητας έγκρισης κίνησης
οχημάτων Περιφέρειας Νοτίου Αιγαίου.
Ο ΠΕΡΙΦΕΡΕΙΑΡΧΗΣ ΝΟΤΙΟΥ ΑΙΓΑΙΟΥ
Έχοντας υπόψη:
1. Τις διατάξεις:
α) των παρ. 4 και 8 του άρθρου 160 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α΄ 87),
β) του άρθρου 68 του ν. 4795/2021 «Σύστημα Εσωτερικού Ελέγχου του Δημόσιου Τομέα, Σύμβουλος Ακεραι-
ότητας στη δημόσια διοίκηση και άλλες διατάξεις για τη
δημόσια διοίκηση και την τοπική αυτοδιοίκηση» (Α’ 62),
γ) του π.δ. 130/2010 «Οργανισμός της Περιφέρειας
Νοτίου Αιγαίου» (Α’ 223), όπως τροποποιήθηκε με τις
υπ’ αρ. 49947/22-7-2015 (Β’ 1666) και 92066/27- 12-2016
(Β’ 4343) αποφάσεις του ασκούντα καθήκοντα Γενικού
Γραμματέα Αποκεντρωμένης Διοίκησης Αιγαίου.
2. Την υπ’ αρ. 43/2019 απόφαση του Πολυμελούς
Πρωτοδικείου Σύρου με την οποία ανακηρύχθηκαν ο
Περιφερειάρχης και οι Περιφερειακοί Σύμβουλοι της Περιφέρειας Νοτίου Αιγαίου για την περίοδο από 1-9-2019
έως 31-12-2023.
3. Το από 31-8-2019 πρακτικό ορκωμοσίας της νέας
Περιφερειακής Αρχής.
4. Την υπ’ αρ. 117453/8782/2-9-2019 (ΥΟΔΔ 744) απόφασή μας με την οποία ορίστηκαν οι χωρικοί Αντιπερι-
φερειάρχες της Περιφέρειας Νοτίου Αιγαίου.
5. Την υπ’ αρ. 117610/8784/2-9-2019 (ΥΟΔΔ 744) απόφασή μας με την οποία ορίστηκαν οι Έπαρχοι της Περι-
φέρειας Νοτίου Αιγαίου.
6. Το γεγονός ότι από τις διατάξεις της παρούσας
απόφασης δεν προκαλείται δαπάνη που θα βαρύνει
τον προϋπολογισμό της Περιφέρειας Νοτίου Αιγαίου,
αποφασίζουμε:
Μεταβιβάζουμε την αρμοδιότητα έγκρισης κίνησης
των υπηρεσιακών οχημάτων της Περιφέρειας Νοτίου σε
κατεπείγουσες περιπτώσεις χωρίς προηγούμενη έγκριση
Οικονομικής Επιτροπής, ως εξής:
Στον χωρικό Αντιπεριφερειάρχη Κυκλάδων για τα οχήματα της έδρας (νήσος Σύρος).
Στον χωρικό Αντιπεριφερειάρχη Δωδεκανήσου για τα
οχήματα της νήσου Ρόδου.
Στους Επάρχους για τα οχήματα των νησιών της Περιφερειακής τους Ενότητας.
Στις περιπτώσεις αυτές, η Οικονομική Επιτροπή αποφασίζει στην αμέσως επόμενη συνεδρίασή της, εάν η
κίνηση του οχήματος ήταν επιβεβλημένη ή όχι.
Η απόφαση αυτή να δημοσιευθεί στην Εφημερίδα της
Κυβερνήσεως.
Ερμούπολη, 10 Μαΐου 2021
Ο Περιφερειάρχης
ΓΕΩΡΓΙΟΣ ΧΑΤΖΗΜΑΡΚΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1942/13.05.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210201942.pdf | Tokens: 14623]